Մալթական տաճարները համարվում են ամենատարօրինակ կառույցներն աշխարհում: Գիտական ուսումնասիրությունների հետևանքով պարզվել է, որ դրանք կառուցվել են շատ ավելի վաղ, քան եգիպտական գուրգերը: Գիտնականներին ապշեցնում է այն փաստը, թե ինչպես են մարդիկ կարողացել առանց հատուկ տեխնիկայի այդպիսի կառույցներ ստեղծել: Տեղեկություններ կան, որ այդ ժամանակներում Մալթայի տարածքում ապրել են հսկա մարդիկ, ում համար այդպիսի ծանրություն տեղափոխելը խնդիր չէր ներկայացնում: Անհայտ է նաև, թե ինչ քաղաքակրթություն է գոյություն ունեցել այդ տարածքում, և ուր են կորել տաճարների կառուցողները, քանի որ աշխարհի ոչ մի այլ վայրում նույնատիպ կառույցներ չեն հայտնաբերվել: Դժբախտաբար, այդ տարածքում պատերազմների պատճառով շինությունները վնասվել են, բայց մեծամասնությունը պահպանվել է և հասանելի է զբոսաշրջիկների այցելությունների համար: UNESCO-ն մալթական մեգալիթյան տաճարները ներառել է համաշխարհային ժառանգության ցուցակում: